

**ΚΑΤΑΧΩΡΙΣΤΕΟ ΣΤΟ ΚΗΜΔΗΣ**

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣ**ΔΗΜΟΣ ΜΑΡΑΘΩΝΟΣ**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΤμήμα ΠρομηθειώνΠληροφορίες: Καζάνη ΛοΐδαΤαχ. Δ/νση: Λ. Μαραθώνος 104,(α΄ όροφος),Τ.Κ. 190 05, Ν. Μάκρη Τηλ. 22943 20540 - 585Email : promithies@marathon.gr  | Προς:**ΚΑΘΕ ΕΝΔΙΑΦΕΡΟΜΕΝΟ** |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΥΠΟΒΟΛΗ ΠΡΟΣΦΟΡΑΣ**

Ο Δήμος Μαραθώνος ενδιαφέρεται να αναθέσει την σύμβασης παροχής υπηρεσιών ελέγχου – αναλύσεων ποιότητας νερού (CPV 71620000-0), εκτιμώμενης αξίας 24.000,00€ πλέον Φ.Π.Α. 24% 5.760,00€, ήτοι συνολικό ποσό 29.760,00€ (είκοσι εννέα χιλιάδες επτακόσια εξήντα ευρώ), με τη διαδικασία της απευθείας ανάθεσης.

Για την κάλυψη της δαπάνης της ανωτέρω υπηρεσίας έχει εκδοθεί:

α) η με αριθμό πρωτοκόλλου 3987/14-02-2025 (ΑΔΑ ΨΦΧ3ΩΛΜ-3Μ7, ΑΔΑΜ 25REQ016386627) Απόφαση Ανάληψης Πολυετούς Υποχρέωσης και

β) η βεβαίωση της Προϊσταμένης Οικονομικών Υπηρεσιών, επί της ανωτέρω απόφασης, για την ύπαρξη διαθέσιμου ποσού, τη συνδρομή των προϋποθέσεων της παρ. 1α του άρθρου 4 του ΠΔ 80/2016 και τη δέσμευση στο οικείο Μητρώο Δεσμεύσεων της αντίστοιχης πίστωσης με α.α. 191 εις βάρος του προϋπολογισμού εξόδων (ΚΑ 25.6142.09 και 00.8229.03) για τα οικονομικά έτη 2025-2026.

Παρακαλούμε όπως, μέχρι την **Παρασκευή** **14-03-2025** μας αποστείλετε στο γραφείο Πρωτοκόλλου της Δημοτικής Ενότητας Νέας Μάκρης **έως ώρα 14:30 μ.μ**. σχετική προσφορά για τις ανωτέρω υπηρεσίες.

Αφού λάβετε υπόψη τόσο τις τεχνικές προδιαγραφές της με αριθμό 66/11-12-2024 Μελέτη - Τεχνική Έκθεση του Τμήματος Υδραυλικών & Εγγειοβελτιωτικών Έργων της Διεύθυνσης Τεχνικών Υπηρεσιών του Δήμου Μαραθώνος, όσο και τον ενδεικτικό προϋπολογισμό της, να υποβάλετε **ΟΙΚΟΝΟΜΙΚΗ ΠΡΟΣΦΟΡΑ** (συμπληρώνοντας το ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ της υπηρεσίας) μαζί με τα κάτωθι δικαιολογητικά συμμετοχής:

1. **Νομιμοποιητικά έγγραφα ισχύουσας εκπροσώπησης** (σε περίπτωση νομικού προσώπου), με ημερομηνία έκδοσης έως τριάντα (30) εργάσιμες ημέρες πριν από την υποβολή τους.

i) για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

 ii) Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας της διαδικασίας (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

1. **Πιστοποιητικό/ βεβαίωση οικείου επιμελητηρίου** με το οποίο θα πιστοποιείται η εγγραφή σας σε αυτό και το ειδικό επάγγελμά σας, με ημερομηνία έκδοσης έως τριάντα (30) εργάσιμες ημέρες πριν από την υποβολή του.
2. **Εκτύπωση της καρτέλας «Στοιχεία Μητρώου / Επιχείρησης»** από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία προκύπτει η μη αναστολή της επιχειρηματικής σας δραστηριότητας.
3. **Φορολογική και ασφαλιστική ενημερότητα** οι οποίες να είναι σε ισχύ κατά τον χρόνο υποβολής τους.
4. **Αντίγραφο Ποινικού Μητρώου έκδοσης** έως τρεις (3) μήνες πριν την υποβολή του ή αντί αυτού, Υπεύθυνη Δήλωση Ν. 1599/1986 με την οποία να δηλώνετε ότι δεν έχετε καταδικαστεί με αμετάκλητη απόφαση για τα αδικήματα του αρ. 73 παρ. 1 περιπτ. α’ έως στ’ Ν. 4412/2016.

Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, αβ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου και αγ) στις περιπτώσεις των συνεταιρισμών τα μέλη του Διοικητικού Συμβουλίου.

1. **Υπεύθυνη δήλωση** Ν. 1599/1986 περί μη επιβολής σε βάρος σας της κύρωσης του οριζόντιου αποκλεισμού σύμφωνα με τις διατάξεις της παρ. 4 του αρθ. 74 Ν. 4412/16 όπως τροποποιήθηκε και ισχύει.
2. **Υπεύθυνη δήλωση** Ν. 1599/1986 αναφορικά με τους οργανισμούς κοινωνικούς ασφάλισης (κύριους και επικουρικούς) στους οποίους οφείλετε να καταβάλετε εισφορές. Η δήλωση απαιτείται μόνο στην περίπτωση που δεν υπάγεστε αποκλειστικά στον e-ΕΦΚΑ.
3. **Υπεύθυνη δήλωση** Ν. 1599/1986, ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών σας όσον αφορά στην καταβολή φόρων ή εισφορών κοινωνικής ασφάλισης.
4. **Υπεύθυνη δήλωση** Ν. 1599/1986, στην οποία θα αναφέρεται ότι α) έχετε λάβει γνώση της με αριθμό 66/11-12-2024 Μελέτη - Τεχνική Έκθεση του Τμήματος Υδραυλικών & Εγγειοβελτιωτικών Έργων της Διεύθυνσης Τεχνικών Υπηρεσιών του Δήμου Μαραθώνος και των όρων της παρούσας πρόσκλησης, τα οποία αποδέχεστε πλήρως και ανεπιφύλακτα β) οι υπηρεσίες που θα παράσχετε συμμορφώνονται με τις τεχνικές προδιαγραφές που αναφέρονται σε αυτήν, γ) έχετε την εμπειρία και εξειδίκευση για την εκτέλεση των εν λόγω εργασιών και δ) ότι το προσωπικό και ο εξοπλισμός που θα διαθέσετε είναι επαρκή και κατάλληλα για την εκτέλεση των αντίστοιχων υπηρεσιών.
5. **Υπεύθυνη Δήλωση** του Ν.1599/86, ότι το Εργαστήριο διαθέτει, διαπίστευση από τον Ελληνικό Φορέα Διαπίστευσης Ε.ΣΥ.Δ. (Εθνικό Σύστημα Διαπίστευσης) - συνοδευόμενη από τα κατάλληλα έγγραφα διαπίστευσης για το σύνολο των αναλύσεων που περιγράφονται στη σχετική μελέτη (εξαιρούνται οσμή και γεύση) - και επιπλέον, για τις παραμέτρους της ραδιενέργειας, εξουσιοδότηση από την ΕΕΑΕ (Ελληνική Επιτροπή Ατομικής Ενέργειας).

Οι υπεύθυνες δηλώσεις θα πρέπει να είναι υπογεγραμμένες από τον νόμιμο εκπρόσωπο, με ημερομηνία σύνταξης μετά την ημερομηνία κοινοποίησης της παρούσας και θεωρημένες για το γνήσιο της υπογραφής από αρμόδια υπηρεσία.

*Σας ενημερώνουμε ότι η υπεύθυνη δήλωση του άρθρου 8 του ν. 1599/1986 (Α΄ 75) μπορεί να συντάσσεται στην Ενιαία Ψηφιακή Πύλη της Δημόσιας Διοίκησης του άρθρου 52 του ν. 4635/2019, μέσω της ηλεκτρονικής εφαρμογής «e-Dilosi». Η ηλεκτρονική υπεύθυνη δήλωση υποβάλλεται και γίνεται αποδεκτή σύμφωνα με τα οριζόμενα στο εικοστό τέταρτο άρθρο της ΠΝΠ ΦΕΚ (Α68 20-03-2020).*

Η κατάθεση της προσφοράς από τον ενδιαφερόμενο οικονομικό φορέα θα γίνει στο γραφείο Πρωτοκόλλου της Δημοτικής Ενότητας Νέας Μάκρης σε κλειστό φάκελο ως εξής:

Στον κλειστό ΚΥΡΙΩΣ φάκελο θα αναγράφονται οι ενδείξεις:

1. Η λέξη ΠΡΟΣΦΟΡΑ με κεφαλαία γράμματα.
2. Ο πλήρης τίτλος της υπηρεσίας του Δήμου Μαραθώνος που διενεργεί την υπηρεσία [ΔΗΜΟΣ ΜΑΡΑΘΩΝΟΣ - Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ - ΤΜΗΜΑ ΠΡΟΜΗΘΕΙΩΝ].
3. Ο αριθμός πρωτοκόλλου της παρούσας πρόσκλησης.
4. Η ημερομηνία και ώρα διενέργειας της διαδικασίας [ΠΑΡΑΣΚΕΥΗ 14-03-2025, ΩΡΑ 14:30 μ.μ.], ο τίτλος της υπηρεσίας [ΠΑΡΟΧΗ ΥΠΗΡΕΣΙΩΝ ΕΛΕΓΧΟΥ – ΑΝΑΛΥΣΕΩΝ ΠΟΙΟΤΗΤΑΣ ΝΕΡΟΥ].
5. Τα πλήρη στοιχεία του αποστολέα – συμμετέχοντος [τίτλος και ταχυδρομική διεύθυνση της επιχείρησης, ή ονοματεπώνυμο – Α.Φ.Μ. - Δ.Ο.Υ. – αριθμός τηλεφώνου – ηλεκτρονική διεύθυνση].

Μέσα στον ΚΥΡΙΩΣ φάκελο θα περιλαμβάνονται:

* τα ζητούμενα δικαιολογητικά συμμετοχής (τα ως άνω σχετ. έγγραφα 1-10)
* ένας ξεχωριστός κλειστός ΥΠΟ φάκελος με την ένδειξη «ΟΙΚΟΝΟΜΙΚΗ ΠΡΟΣΦΟΡΑ», ο οποίος θα περιλαμβάνει συμπληρωμένο το «ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ».

Όλα τα παραπάνω μπορούν εναλλακτικά να αποσταλούν στο e-mail *info@marathon.gr* ή στο *promithies@marathon.gr* έως και την **Παρασκευή 14-03-2025** ώρα **14:30 μ.μ.**.

Η υποβολή προσφοράς τεκμαίρει την εκ μέρους του προσφέροντος πλήρη γνώση του αντικειμένου της σύμβασης και αποτελεί βεβαίωση ότι πληροί όλες τις προϋποθέσεις για την απρόσκοπτη, αποτελεσματική και ασφαλή εκτέλεση της.

Κριτήριο κατακύρωσης της σύμβασης είναι η προσφερόμενη τιμή να είναι η πλέον συμφέρουσα από οικονομική άποψη αποκλειστικά βάσει τιμής (χαμηλότερη τιμή).

Ως απαράδεκτες θα απορρίπτονται προσφορές στις οποίες: α) δεν δίνεται τιμή σε ΕΥΡΩ ή καθορίζεται σχέση ΕΥΡΩ προς ξένο νόμισμα, β) δεν προκύπτει με σαφήνεια η προσφερόμενη τιμή, και γ) η τιμή υπερβαίνει τον προϋπολογισμό της σύμβασης, που καθορίζεται και τεκμηριώνεται στην με αριθμό 66/11-12-2024 Μελέτη - Τεχνική Έκθεση του Τμήματος Υδραυλικών & Εγγειοβελτιωτικών Έργων της Διεύθυνσης Τεχνικών Υπηρεσιών του Δήμου Μαραθώνος.

Σημειώνεται ότι, ο ανάδοχος απαιτείται να καταθέσει μέχρι και την υπογραφή της σύμβασης «εγγύηση καλής εκτέλεσης», σε ποσοστό τέσσερα τοις εκατό (4%) επί της εκτιμώμενης αξίας της σύμβασης. Η εγγύηση καλής εκτέλεσης καταπίπτει υπέρ της αναθέτουσας αρχής στην περίπτωση παραβίασης, από τον ανάδοχο, των όρων που ορίζονται στη σύμβαση.

Επιπλέον σημειώνεται ότι, σύμφωνα με τις διατάξεις των άρθρων 148 έως 154 του ν.4601/2019 (ΦΕΚ 44/2019 τεύχος Α’), της ΚΥΑ 98979 ΕΞ 2021/10.08.2021 (ΦΕΚ 3766/2021 τεύχος B’), της ΚΥΑ 63446/31.05.2021 (ΦΕΚ 2338/2021 τεύχος Β') και της ΚΥΑ 52445 ΕΞ 2023/2023 (ΦΕΚ 2385/2023 τεύχος Β') για την πληρωμή θα πρέπει να υποβληθεί ηλεκτρονικό τιμολόγιο.

**Ο ΔΗΜΑΡΧΟΣ**

**ΣΤΕΡΓΙΟΣ ΤΣΙΡΚΑΣ**